
“ZIERBENAKO ALDAPA AUZOKO 24. ZK.KO ERAIKINEKO BEHEKO SOLAIRUAN DAGOEN GIZARTE ETXEKO ERREFORMA”

EGITEKO OBRAREN BALDINTZA ADMINISTRATIBO BEREZIEN PLEGUA  
	LEHENENGO KLAUSULA. Xedea eta kalifikazioa


Plegu honetan adierazten den kontratuaren xedea da “ZIERBENAKO ALDAPA AUZOKO 24. ZK.KO ERAIKINEKO BEHEKO SOLAIRUAN DAGOEN GIZARTE ETXEKO ERREFORMA” egitea,  2019ko urrian Udaleko arkitekto teknikoak, Jakinda de Goyarzu Ciruelos jaunak, idatzitako proiektuarekin bat etorriz (baldintza teknikoak kontratuaren parte dira). 

Kodifikazioa ondorengoa da:  CPV 45212420-6 Igerilekuak eraikitzeko lanak. 

Zehaztutako kontratuak obra kontratu-administratibo izaera du, azaroaren 8ko Sektore Publikoko Kontratuei buruzko 9/2017 Legearen (aurrerantzean SPKL) 13. artikuluan xedatutakoarekin bat etorriz. 
	BIGARREN KLAUSULA. Hautatzeko eta esleitzeko prozedura


Kontratua, prozedura irekia erabilita esleituko da eta interesa duen edozein enpresarik aurkeztu ahal izango du proposamena, kontratuaren terminoei buruzko negoziazio oro baztertuta dagoelarik, 2017ko SPKLaren 156 eta 159 artikuluekin bat etorriz.

Proposamenen balorazioa egiteko eta ekonomikoki onuragarriena den eskaintza zein den erabaki ahal izateko, kontratuaren xedearekin lotutako irizpideak aintzat hartuko dira, SPKLaren 145 artikuluak eta Plegu honetako hamargarren klausulak xedatutakoarekin bat etorriz. 

	HIRUGARREN KLAUSULA. Kontratatzailearen profila


Kontratu-jarduerari buruzko informazioaren gardentasuna eta informazio hori herritarren esku egongo dela ziurtatzeko, udal honek web orrian kontratatzailearen profila dauka, eta hor adierazten dira zer baldintza bete behar diren bertan sartzeko. Hona hemen helbidea: http://www.zierbena.net
	LAUGARREN KLAUSULA. Kontratua esleitzeko balio zenbatetsia eta aurrekontuaren oinarria.  


SPKLaren 9/2017 Legearen 101.8 artikuluarekin bat etorriz, prezioa zehazteko sistema, egin beharreko lanei eta obrei dagozkien aleko prezioena.
Proiektua esleitzeko egotzi den aurrekontua 199.690,64 eurokoa da, eta Balio Erantsiari dagokion Zerga gehituko zaio, hain zuzen ere, 41.935,03  euro, bi kopuruen guztirakoa: 241.625,67 eurokoa izanik. Kopuru hori 9/2017 SPKLaren 100. artikuluak xedatutakoa betez atera da. 
Kontratuaren balio zenbatetsia 199.690,64 eurokoa da (BEZ kanpo), balizko luzapenak eta aldaketak kontuan hartuta.

Zenbatekoa indarrean dagoen udal aurrekontuko 230 62203 partidaren kargura ordainduko da. Udalak ontzat emandako zenbatekoa daukan kreditu nahikoa dago, eta egiaztatuta gelditu da kontratua finantzatzeko aukera emango duten ekarpenak erabiltzeko moduan egongo direla.

Prezioan sartuta dauden kontzeptuak.
Prezio orokorrean, eta bere kasuan, kontratak egiteko aleko prezioetan, lanak egiteko beharrezkoak diren gastu guztiak (%13a) sartuta daudela ulertzen da (zuzenak, ez zuzenak eta orokorrak). Sarturik egongo dira ere, industria mozkina, zein % 6an ezartzen den. Sartuta egongo dira ere, Kontrol Entseguen kostua aurrekontuaren % 1era arte, eta  beharrezkoak diren Osasun eta Segurtasun elementuen kostua. 

Lanak irauten duen bitartean, eta bukatzen denetik Udalak onartu arte, ondorengo gastuak sarturik daudela ulertzen da: obraren garbiketa, mantenua eta zaintza. Obra ez da onartuko erabat garbi ez badago. 

Prezio guztiek barne hartzen dituzte, kontrakorik esan ezean, obra ale bakoitza egiteko makineriaren horniketa, erabilera eta gastuak, eskulana, elementu osagarriak, garraioak, lanabesak eta materialen erabilera osagarriak, manipulazioak eta operazio zuzenak eta ez zuzenak. 
	BOSGARREN KLAUSULA. Kontratuaren iraupena


Obra-kontratuaren iraupena hamasei (16) aste izango da.
Obra-kontratua zuinketa egiaztatzeko aktarekin hasiko da, kontratua formalizatu osteko hamabost (15) eguneko epean.
	SEIGARREN KLAUSULA. Kontratatzeko gaitasuna egiaztatzea


Proposamenak aurkeztu ahal izango dituzte pertsona natural edo juridikoek, espainiar edo atzerritarrek, baldin eta jarduteko ahalmen osoa badute, kontratatzeko inolako debekurik ez badute, eta beren kaudimen ekonomikoa, finantzarioa eta teknikoa edo profesionala frogatzen badituzte. 

1. Enpresarien jarduteko gaitasuna honela egiaztatuko da: 

a) Pertsona juridikoak diren enpresarien jarduteko gaitasuna egiaztatuko da eraketako eskrituraren edo agiriaren bidez, estatutuen bidez edo sorrera-egintzaren berri ematen duen agiriaren bidez. Dena delako agiri horretan jarduerak zer arauren arabera arautzen diren adierazita egon beharko du eta, gainera, pertsona juridiko horri dagokion erregistro publikoan inskribatuta egon. 

b) Europar Batasuneko kide den estaturen batekoak izan, baina Espainiakoak ez diren enpresarien jarduteko ahalmena egiaztatzeko, bizi diren Estatuko legeriaren arabera dagokien erregistroan inskribatuta daudela egiaztatu beharko dute, edo aplikatzekoak diren erkidegoko xedapenen araberako zinpeko aitorpena edo ziurtagiria aurkeztu beharko dute, araudian ezarritako baldintzak betez. 

c) Atzerriko gainerako enpresariek enpresaren helbideari dagokion Espainiako Ordezkaritza Diplomatiko Iraunkorrak edo kontsuletxeko bulegoak igorritako txostena aurkeztu beharko dute.

2. Sektore Publikoko Kontratuei buruzko Legeak, 71. artikuluan adierazitako kontratatzeko debekurik ez dutela frogatu behar dute enpresariek. Horretarako: 

a) Kasua zein den, lekukotza judiziala edo administrazio-ziurtagiria aurkeztu beharko dituzte. Horretarako eskuduntza duenak agiri horiek egin ezin baditu, administrazioko agintaritzak, notario publiko batek edo erakunde profesional kualifikatu batek egindako erantzukizunpeko adierazpen batek ordez ditzake.

b) Europar Batasuneko kide diren estatuetako enpresak badira, dagokion estatuko legerian horretarako aukera ematen bada, enpresariak agintaritza judizial baten aurrean egindako erantzukizunpeko adierazpena aurkeztu ahal izango du. 

	ZAZPIGARREN KLAUSULA. Kontratistaren sailkapena


Kontratuaren balioa 500.000,00 euro baino gutxiagokoa izanik, 9/2017 SPKLaren 77. Artikuluak xedatutakoaren arabera, enpresariaren sailkapena: Taldea: C, Azpitaldea: 4 eta 6, Maila: 2, da enpresariari dagokion sailkapena eta kaudimen ekonomikoa eta finantzarioa eta kaudimen teknikoa egiaztatuko ditu.
Enpresariak bere kaudimena egiaztatu ahal izango du, kontratuari dagokion sailkapeneko taldean edo azpitaldean lan kontratista bezala zein kaudimenaren espezifikoak diren hurrengo baldintzak betetzen dituela egiaztatuz:

KAUDIMEN EKONOMIKOA ETA FINANTZARIOA: 

Kaudimen ekonomiko eta finantzarioari dagozkien gutxieneko baldintzak: Enpresa lizitatzaileek urteko negozio-bolumen jakin bat egiaztatu beharko dute, eta amaitutako azken hiru ekitaldietako negozio-bolumen handieneko urteari dagokionez, 299.535,96 eurokoa (BEZik gabe) izan beharko da gutxienez. 

Egiaztatuko da: 

1. Kontuak Merkataritza Erregistroan aurkeztu baditu: plegu honetan agertzen den eranskin-ereduarekin bat datorren adierazpenaren bitartez. 

2. Gainontzeko kasuetan: Plegu honetan agertzen den eranskinarekin bat etorriz, eta bertan adierazitako agiriak aurkeztuta.

 (Oharra: Urteko negozio-bolumena izango da, merkataritzari buruzko legediak ezartzen dituen urteko kontuetako legezko ereduetako irabazi-galeren kontuan agertzen den negozio zifra garbia. Legedi honen mende ez dauden esleipendunen kasuan, dagokion agirien bitartez egingo du)

KAUDIMEN TEKNIKOA ETA PROFESIONALA:

Kaudimen tekniko / profesionalaren gutxieneko betekizunak: kontratuaren xede diren lanen antzeko lanak egin dituela egiaztatu beharko du eta bere gaitasun teknikoa egiaztatzen duten obretako urteko zenbateko metatua, exekuzio handieneko urtean (aipatutako 10 urteen barruan), 299.535,96 euro baino gehiagokoa izatea.

Honela egiaztatuko da: Azken bost urteetan egindako zerbitzu garrantzitsuen zerrendaren bidez (plegu honetako eranskin-ereduarekin bat etorriz). Zerrendan datu hauek aipatu behar dira: zenbatekoa, data eta hartzailea (publikoa zein pribatua).<0} {0><}0{>Hartzailea sektore publikoko entitate bat izanez gero, horretarako eskumena duen organoak egindako ziurtagiria aurkeztu behar da, egindako zerbitzuak egiaztatzeko; hartzailea subjektu pribatu bat izanez gero, hark egindako ziurtagiria aurkeztu behar da. Ziurtagiririk ezean, enpresariaren aitorpena aurkeztu behar da. 

	ZORTZIGARREN KLAUSULA. Proposamenak eta administrazio-agiriak aurkeztea


Eskaintzak Zierbenako Udalean aurkeztuko dira, bulegoko harrera orduetan, Zierbenako Aldapa auzoa 1 zenbakian, iragarpena Kontratatzailearen profilean argitaratzen den egunetik hogeita sei (26) egun naturaleko epe barruan
Eskaintzak postaz, telefaxez edo bitarteko elektroniko edo telematikoen bidez aurkeztu ahal izango dira, Azaroaren 26ko Herri Administrazioen Araubide Juridikoaren eta Administrazio Prozedura Erkidearen 30/1992 Legearen 38.4 artikuluan zehaztutako lekuetako edozeinetan. 
Proposamenak posta bidez bidaliz gero, enpresariak posta-bulegotik zein egunetan bidali duen justifikatu beharko du eta, egun berean, telex, fax edo telegrama bidez, eskaintza bidali duela jakinarazi beharko dio kontratazio organoari. Jakinarazpen horretan espedientearen zenbakia, kontratuaren xedearen titulu osoa eta hautagairen izena adierazi beharko ditu. 

Udal-idazkariak telex, fax edo telegrama horretan egindako diligentzia bidez egiaztatuko da, hori jaso dela. Bi baldintza horiek bete ezean, eta kontratazio organoak eskaintza lizitazio-iragarkian zehaztutako epea amaitu ondoren jasoz gero, ez da eskaintza hori onartuko. Edozein kasutan, aipatutako epea amaitu eta hamar egunera dokumentaziorik jaso ez bada, ez da onartuko. 

Erabili daitezkeen bitarteko elektroniko, informatiko eta telematikoek SPKLaren Legearen hamaseigarren xedapen gehigarrian ezarritako baldintzak bete beharko dituzte. 

Hautagai bakoitzak ezingo du eskaintza bat baino gehiago aurkeztu SPKLaren 142 eta 143 artikuluetan ezarritakoari kalterik eragin gabe. Halaber, ezin izango du beste batzuekin aldi baterako elkartean eskaintzarik sinatu, bakarka edo aldi baterako beste elkarte bateko kide legez eskaintzarik sinatu badu. Arau horiek urratuz gero, ez da onartuko berak sinatutako eskaintza bat ere ez. 
Plegua onartzea. Eskaintza bat aurkezteak enpresariak agiri honetako klausulak inolako baldintzarik gabe onartzen dituela esan nahi du. Lizitazioa esleituko zaion kontratistak nahitaez bete beharko du plegu honetan xedatutakoa, baita Pleguan ezarritako baldintzak hobetzeko eskainitako baldintzak ere. 

Lizitazioan parte hartzeko proposamenak bi gutun-azal itxitan aurkeztuko dira, lizitatzaileak sinatuta eta jakinarazpenetarako helbidea adierazita. Horietan, gutun-azalaren izena eta "ZIERBENAKO ALDAPA AUZOKO 24. ZK.KO ERAIKINEKO BEHEKO SOLAIRUAN DAGOEN GIZARTE ETXEKO ERREFORMA EGITEKO PROPOSAMENA”  idatzi beharko da. Honakoak izango dira gutun-azalen izenak: 

— «A» gutun-azala: Dokumentazio administratiboa. 

— «B» gutun-azala: Proposamen ekonomikoa 

Honako agiri hauek sartuko dira gutun-azal bakoitzean, horiek zehazten dituen zenbakitutako zerrendarekin batera: 
«A» GUTUN-AZALA

DOKUMENTAZIO ADMINISTRATIBOA

ERANTZUKIZUNPEKO AITORPEN EREDUA ERABILITA AGIRIAK AURKEZTEA

a) Lizitatzailearen erantzukizunpeko aitorpena: Administrazioarekin kontratatu ahal izateko legez ezarritako baldintzak betetzen dituela adierazten duena (jatorrizkoa).

Pleguetako eranskina erabiliko da. 

b) Merkataritzako Erregistroan edo dagokion erregistroan inskribatu izanaren kopia sinplea edo eskritura publikoak, sozietatearen xedea eta ordezkariaren ahalordea zehazten dituena.

c) Proposamena sinatzen duenaren NANaren kopia.

d) Kaudimen ekonomikoa duelako egiaztagiria, II. Eranskina beteta, eta beharrezkoa den dokumentazioa gehituta.

e) Kaudimen teknikoa duelako egiaztagiria, III. Eranskina beteta, eta beharrezkoa den dokumentazioa gehituta.

Kaudimen ekonomikoa eta teknikoa dituela egiaztatzea, enpresariaren sailkapenaren bitartez egin ahal izango du; hain zuzen ere, kontratuari dagokion sailkapenaren bitartez: Taldea: C, Azpitaldea: 4 eta 6, Maila: 2. Hori horrela bada, ez ditu d) eta e) ataletan zehaztutakoa aurkeztu beharko.

"B" GUTUN-AZALA

PROPOSAMEN EKONOMIKOA

Erantsitako IV. Eranskin ereduari jarraiki aurkeztuko da proposamen ekonomikoa.


Aurrekontua partiden banakapena eginda aurkeztuko da. Aurrekontu banakatua aurkeztu ezean, proiektuaren aurrekontuan sartutako partidetan jaitsiera lineala egiten dela ulertuko da. 

	BEDERATZIGARREN KALUSULA. Behin-behineko bermea



Ez da aurkeztu behar.

	HAMARGARREN KLAUSULA. Adjudikazio-irizpideak


Proposamenak baloratzeko eta eskaintza ekonomiko abantailatsuena zehazteko, irizpide bakarra hartuko da kontuan, automatikoki kuantifika daitezkeen zenbatekoaren araberakoa. 

Aldez aurretik neurriz kanpokotzat edo anormaltzat hartuak izan ez diren eskaintzak besterik ez dira onartuko.
Balio anormaletan edo neurriz kanpokotzat hartutako eskaintzekin, SPKLaren 149. Artikuluak ezarritako prozedura jarraituko da.
Hasiera batean, neurriz kanpokotzat edo anormaltzat joko dira, eta parte-hartzetik kanpo geldituko dira, ondoko kasu hauetan aurkitzen diren eskaintzak: 

1) Lizitatzaile bakarra aurkeztu delarik, haren eskaintza lizitazioko oinarrizko aurrekontua baino baxuagoa bada ehuneko 25 unitate baino gehiagoan.

2) Bi lizitatzaile aurkezten direnean, beste eskaintza baino baxuagoa dena ehuneko 20 unitate baino gehiagotan 

3) Hiru lizitatzaile aurkezten direnean, aurkeztutako eskaintzen batez besteko aritmetikoa baino baxuagoak direnak ehuneko 10 unitate baino gehiagoan. Hala ere, batez besteko hori zehazterakoan, zenbateko handiena agertzen duen eskaintza baztertu egingo da, batez besteko hori baino altuagoa bada ehuneko 10 unitate baino gehiagoan. Edozein kasutan ere, neurriz kanpokotzat joko da ehuneko 25 unitate baino gehiagoan beheratzea.

4) Lau lizitatzaile edo gehiago aurkezten direnean, aurkeztutako eskaintzen batez besteko aritmetikoa baino baxuagoak direnak ehuneko 10 unitate baino gehiagoan. Hala ere, horien artean batez besteko hori ehuneko 10 unitate baino gehiagoan gainditzen duen eskaintzarik bada, beste batez besteko bat kalkulatuko da, aipatutako kasu horretan aurkitzen ez diren eskaintzekin bakarrik. Edonola ere, gainontzeko eskaintza kopurua hiru baino txikiagoa bada, bataz besteko berria kopuru txikiena eskaini duten hiru eskaintzekin aterako da. 

	HAMAIKAGARREN KLAUSULA. Kontratazio-mahaia


Kontratazio-mahaia ondorengo kideek osatzen dute:


Presidentea:
Iñigo de Loyola Ortuzar Angulo jn.


Batzordekideak: Lorena Renovales Uranga and. (Udaleko behin-behineko idazkaria).




Miguel Olave Lizaur jn. (Bulego Teknikoa).
Idazkaria:
Tatiana López García and. (Administraria).
	HAMABIGARREN KLAUSULA.  Administrazioaren eskumenak


Sektore Publikoko Kontratuei buruzko Legeak, 190. artikuluan xedatzen duenaren arabera, kontratazio-organoak eskumen hauek ditu: 

a) Kontratua interpretatzekoa. 

b) Kontratua betetzeari dagozkion zalantzei buruzko erabakiak hartzea.

c) Kontratua aldatzea, interes publikoari dagozkion arrazoiak direla medio. 

d) Kontratua suntsiaraztea eta erabaki horien ondorioak zehaztea. 

Edonola ere, kontratistari audientzia emango zaio, SPKLaren 191. artikuluak ezarritako izapideak betez. 

	HAMAHIRUGARREN KLAUSULA. Proposamenak zabaltzea, agiriak kalifikatzea eta esleitzea


Epea amaitu ostean, Kontratazio Mahaiak garaiz eta forman aurkeztutako agiriak zabaldu eta kalifikatuko ditu (erantzukizunpeko adierazpena, behin-behineko bermea, bere kasuan ABEE) ekitaldi publikoan. 

Mahaia lehen adierazitako agirietan akatsak edo hutsuneak daudela ohartuko balitz, emailez edo fax-ez zuzentzeko eskaera egingo lieke enpresariei (beste bide batzeei kalterik egin gabe). Agiriak zuzentzeko edo berriak aurkezteko, gehienez ere 3 egun balioduneko epea emango da, eskaera egin den egunaren biharamunetik zenbatzen hasita. Agiri hauek Udaletxeko Erregistroan aurkeztuko dira. 

Aurkeztutako dokumentazioa kalifikatu eta aurkitutako akatsak zuzendu eta falta diren agiriak aurkeztu ondoren, Kontratazio Mahaiak zehaztuko du zein enpresa datozen bat plegu honetan ezarritako hautaketa irizpideekin, eta berariaz adieraziko du zeintzuk onartzen dituen lizitaziorako eta zeintzuk baztertzen dituen (zergatik baztertzen dituen ere azalduko du).
Mahaiak, ekitaldi publikoan, esleipendunek aurkeztutako agirien kalifikazioaren emaitza jakinaraziko du, bai onartutako proposamenena, bai atzera botatakoena, eta baita, ez onartu izanaren arrazoiena ere.

Jarraian, Kontratazio Mahaiak, A gutun-azalak zabaldu diren egunetik zenbatzen hasita gehienez ere 14 eguneko epean, jendaurreko ekitaldian, PROPOSAMEN EKONOMIKOAri dagozkion B gutun-azalak zabaldu eta aztertuko ditu, eta gutun-azal horietan adierazitako eskaintza ekonomikoak irakurriko dira.

Ekitaldi hau Udaletxean egingo da, lizitatzaileei posta elektronikoz edo faxez jakinaraziko zaien edo Kontratatzailearen Profilean argitaratu den iragarkian zehaztutako egun eta orduan. Egoki joz gero, beste bide batzuk ere erabili ahal izango dira.
Ez dira onartuko proposamen hauek: 

· Eskaintza aintzat hartzeko administrazioak oinarrizkotzat jotzen duena argi ezagutzea eragozten duten kontraesanak, ez-egiteak, akatsak edo urratuak dituzten proposamenak.

· Aztertutako eta onartutako agiriekin bat ez datozenak. 

· Lizitaziorako oinarrizko aurrekontua gainditzen dutenak. 

	HAMALAUGARREN KLAUSULA. Agiriak eskatzea


Kontratazio Mahaia berriz elkartuta, Automatikoki kuantifika daitezkeen araberako haztapena duten irizpideen balorazioa (“B” gutun-azala) ikusita, Kontratazio Mahaiak lizitatzailea proposatuko du. 

Eskaintzak baloratzerakoan berdinketa suertatuko balitz, kontratuaren esleipena zozketa bitartez egingo da. Zozketa hori Kontratazio Mahaiak burutuko du. 

Kontratazio-organoak agindeia egingo dio eskaintza ekonomiko abantailatsuena aurkeztu duen pertsona lizitatzaileari, hamar egun balioduneko epean, eskakizuna jaso duen egunaren biharamunetik zenbatzen hasita, zerga betebeharrak eta Gizarte Segurantzazkoak egunean dituela ziurtatzen duen dokumentazioa aurkezteko edo kontratazio-organoari baimena eman diezaion ziurtagiri hori zuzenean lortzeko  (hasieran aurkeztu beharreko agiri horiek lizitatzailearen erantzukizunpeko aitorpen batek ordezkatzen badu Sektore Publikoko Kontratuei buruzko Legearen 140.1 artikuluaren arabera) eta Sektore Publikoko Kontratuei buruzko Legearen 76.2 artikuluak xedatutakoarekin bat etorriz, kontratua egiteko erabiltzeko aipatu zituen bitartekoak benetan dituela egiaztatzeko eta behin betiko berme egokia eratu izana ziurtatzeko.

Proposamenak aurkezteko epea bukatzen denean, hautemango da administrazioarekin kontratuak egiteko beharrezkoak diren gaitasunari eta kaudimenari dagozkien baldintzetan lehia dagoela.
	HAMABOSGARREN KLAUSULA. Behin-betiko bermea


Pertsona lizitatzaileak egiaztatu egin beharko du adjudikazioaren zenbatekoaren % 5eko bermea eratu duela, Balio Erantsiaren gaineko Zerga kanpo. 

Bermea 9/2017 SPKLaren 108. Artikuluan jasotzen den formaren batean eratu ahal izango da.
Bermea ez da bueltatuko edo kitatuko, berme-aldia amaitu edo kontratua behar bezala bete arte.

Berme honek erantzungo du SPKLaren 110. Artikuluan jasotzen diren kontzeptuen gainean. Kontratuaren amaiera datatik urte bete igarota, jasotze formala eta likidazioa kontratistari egotz ezin dakizkiokeen kasuengatik izan bada, berandutze gehiagorik gabe, ekingo zaio aipatutako artikulu horrek xedatutako erantzukizunak araztuta. 

Bitarteko elektronikoen bitartez bermea eratu dela egiaztatu ahal izango da.  

	HAMASEIGARREN KLAUSULA. Kontratuaren esleipena


Eskatutako dokumentazioa jaso ostean, kontratazio-organoak kontratua esleitu beharko du. 

Ezin izango da esleitu barik utzi lizitazio bat, baldin eta Pleguetan azaltzen diren irizpideen arabera onargarria den eskaintza edo proposamenen bat badago. 

Adjudikazioa arrazoitua izan beharko da, pertsona hautagai edo lizitatzaileei jakinaraziko zaie, eta, aldi berean, kontratugilearen profilean argitaratuko da. 

Edonola ere, jakinarazpenak informazio guztia izan beharko du baztertutako lizitatzaile edo hautagaiek oinarri nahikodun errekurtsoa ipini ahal izateko, adjudikazio-erabakiaren aurka. Bereziki, honako alderdi hauek jasoko ditu: 

· Baztertutako hautagaiei dagokienez, hautagaia baztertzeko arrazoien azalpen laburra. 

· Adjudikazio-prozeduratik baztertutako lizitazioei dagokienez, eskaintza ez onartzeko arrazoiak, laburbilduta. 

· Edonola ere, pertsona adjudikaziodunaren izena, eta eskaintza hori lehentasunez aukeratu izanaren ezaugarriak eta abantailak, gainerako lizitatzaileen eskaintza baztertuen aldean.

· Jakinarazpenean eta kontratatzailearen profilean kontratua formalizatzeko epea jakinaraziko da.

	HAMAZAZPIGARREN KLAUSULA. Kontratuaren formalizazioa


Kontratua administrazioan formalizatuko da hamabost egun balioduneko epean, adjudikazioa jakinarazi den egunetik aurrera zenbatzen hastia, eta dokumentu hori nahikoa titulu izango da edozein erregistro publikotan sartzeko. 

Pertsona kontratistak kontratua eskritura publiko bihur dadin eska dezake, eta gastuak berak ordainduko ditu. 
	HEMEZORTZIGARREN KLAUSULA. Eskubideak eta betebeharrak


Kontratu honen araubide juridikotik eratorritako betebehar orokorrez gain, honakoak izango dira kontratistaren berariazko betebeharrak: 

A) Ordainketak pertsona kontratistari.

Egindako obraren ziurtagiriak obretako Zuzendaritzak ezartzen dituen epeetan emango dira. Egiaztatutako obra proiektu teknikoko prezioen arabera baloratuko da eta ziurtagiriak behin-behinekoak izango dira beti; izan ere, azken likidazioan egin daitezkeen neurketari eta egiaztapenari lotuta geldituko dira, eta beraz, ez du esan nahi obrak onetsi edo onartu direnik. 

Kontratistak obrak egiteko behar den denbora baino arinago egin ahal izango ditu lanak, kontratuak irauten duen bitartean, Obretako Zuzendaritzaren iritziz desegokitzat jotzeko arrazoiak egon ezean.

Obrari atxikitako material, instalazio eta ekipoen pilaketen konturako ordainketak egiaztatu ahal izango dira, kontratistak aurretiaz idatziz eskatzen badu, SPKLaren 240 artikuluak xede horretarako xedatutako moduan eta bermeekin. 

B) Kontratistaren betebeharrak.

Kontratu honen araubide juridikotik eratorritako betebehar orokorrez gain, honakoak izango dira kontratistaren berariazko betebeharrak: 

1.- Esleipendunak laneko babesari buruzko legeak bete behar ditu, segurtasunari eta higieneari dagokionean, eta baita Aurreikuspenari eta Gizarte Segurantzari buruzkoak ere, alderdi eta erregulazio guztietan. Udal entitate kontratugileak ez du inolako erantzukizunik izango esleipendunak lan arloko xedapen horiek eta gainerakoak beteko ez balitu. Halaber, horrek laneko babesari buruzko nazio mailako industria arloko legeetan xedatutakoa bete behar du derrigorrean, bere alderdi eta indarreko arau guztietan, baita laneko segurtasunari eta higieneari buruzkoetan ere. Era berean, 50 langile egonkorretik gora kontratatzen duten enpresek apirilaren 7ko 13/1982 Legeak, minusbaliatuak gizarteratzeari buruzkoak, ezarritakoa bete behar dute, eta baita maiatzaren 11ko 1451/1983 EDa eta gainerako arautegi osagarria ere.

2.- Kontrataren kontura izango dira edozein eremu fiskalen zerga, ekarpen eta ariel guztiak, eta gainera, eskainitako prezioetan barne hartuta daudela ulertzen denez, ezingo dira aparteko partida moduan jasanarazi. 

3.- Enpresa kontratistak modu objektiboan erantzungo du eta, hartara, esleitutako kontratuaren ondorioz hirugarrenei eragindako kalte-galerak ordaindu beharko ditu, hala ezartzen baita SPKLaren 196. Artikuluan.
4.- Kontrata izango da jabetza industrial eta komertzialarekin lotutako erreklamazio guztien erantzulea, eta Administrazioari ordaindu beharko dizkio erreklamazioak ipini izanak eragindako kalte-galera guztiak, Udal Administrazioaren aurka jo dezaketenek eragindako gastuak barne.
5.- Obrak egin ahal izateko edozein motatako lizentzia, baimen, tributu eta gainerakoei dagozkien gastuak, baita obraren zuzendaritza fakultatiboaren ordain-sariak eta egiteari dagozkion ordain-sariak ere kontratistaren kontura izango dira.  

6.- Lanak pleguetan eta proiektuan ezarritakoari hertsiki jarraiki burutuko dira, eta baita lanen zuzendari fakultatiboak proiektuaren interpretazio teknikoa egitean kontratistari emandako jarraibideekin bat etorrita ere.

7.- Lanek dirauten bitartean eta berme epea agortu arte, kontratista izango da eraikuntzan ager daitezkeen akatsen erantzulea.

8.- Kontratista izango da obren eraginez instalazioetan, errepideetan eta hiri-zerbitzuetan eragindako kalteen erantzulea, baita akasdun seinaleztapen, garbiketa eta mantenu ezaz eragindakoena ere, nahiz eta esleipena esleipendunak lan horiek egiteko beste enpresa bat kontratatu edo azpikontratatu. 

9.- Kontratuaren gauzatzearekin lotutako langileak enpresa esleipendunaren mendekoak izango dira bakar-bakarrik, eta horrek izango ditu enplegatzailea den aldetik izan beharreko eskubide eta eginbehar guztiak; Zierbenako Udala, bestalde, lan harreman horietatik kanpo geratuko da.

10.- Esleipendunak langile egokiak eduki beharko ditu, beti, kontratuaren helburu diren zerbitzuak kalitate mailarik handienarekin burutzeko, eskaintzan adierazitakoekin bat etorriz. Behar izanez gero, beharrezko langileak aldatuko ditu

11.- Esleipendunak izango du lanak burutzen diren bitartean eragindako kalte guztien erantzukizuna, eta bere gain hartu beharko ditu, haien izaera eta tamaina edozein izanda ere. Era berean, eta kontratua gauzatu aurretik, jarraian zehazten diren polizak kontratatu beharko ditu esleipendunak, lanek iraun bitartean eta esleipendunaren beraren kontura, eta kopiak eman beharko dizkio Udalari. 

Erantzukizun Zibileko Asegurua, berme orokorraz gain ustiapen, patronal eta amaitutako lanen bermeak ere barne hartuko dituena. Honek, lanak gauzatzearen ondorioz hirugarrenei –kontratatzailea barne eragindako kalte-galeren erantzukizunei (bai Udalari, bai kontratugileei eta azpikontratugileei, bai lanetan parte hartzen duten guztiei egozgarri direnak) aurre egitea bermatuko du. 

Ustiapeneko erantzukizun zibileko frankizia ez da 3.000,00 € baino handiagoa izango. Istripua izanez gero, ez da biktima kopuruaren araberako azpi-mugarik ezarriko, erantzukizun patronalaren kasuetan izan ezik, kasu horretan, gutxieneko kalte-ordaina 90.000,00 €koa izango da, eta 1.000.000, 00 €-koa izango da. 

Lanari berari eta instalazioei egindako kalteak estaliko dituen Eraikuntzako Arrisku Orotarako Asegurua, Udala, enpresa kontratistak edota azpi-kontratistak barne hartuko dituena. Aseguratuko den kapitala kalkulatzeko, kontuan hartuko da lana egiteko materialaren balioa, Gastu Orokorrak barne, Industria Etekina eta zerbitzu-sariak, BEZ-a ez da kontuan hartuko. Aseguruen onuraduna Udala izango da, eta jasoko duen kalte-ordaina kontratatutako lana berriz eraikitzeko edo eraikitzen jarraitzeko erabili beharko du. 

Ondorengo estaldurak gehituko dira: 

1.- Suteek, tximistek, leherketek, lapurretek, espoliazioek, talkek, trebetasun faltak, arduragabekeriak, ekintza bandalikoek eta asmo gaiztokoek eragindako kalteak, baita naturaren arriskuak edota izendatu gabeko beste arriskuak.

2. Diseinu-akats, fabrikatzailearen arrisku, aparteko orduen gastu, hondakinak kentze, eraiste, agintaritzak hartutako neurri, ondasunei egin dakizkien kalte, greba, matxinada eta terrorismoaren ondorioz eragindako berme gehigarriak. 

Aseguratuko den balioa kalkulatzeko, kontuan hartuko da lana egiteko materialaren balioa, Gastu Orokorrak barne, Industria Etekina eta zerbitzu-sariak, eta BEZa.

Esleipendunek aseguruen primak ordainduko dituzte. 

Esleipendunak kalte-galerak jasango ditu frankiziaren zenbatekoan eta aseguru-polizek ezartzen dituzten mugak gainditzen dituzten guztietan; bai eta, beroriek estaltzen ez dituzten ondare eta arriskuei dagokienean ere. Aseguru konpainiak peritatutako kalteak zein ezbeharrak ezerezteari buruzko akordioak lotesleak izango dira esleipendunarentzat. 

Lanak aurreikusitako epea baino beranduago amaituz gero, beharrezkoak diren prorrogak kontratatuko dira, eta kontratistak dagozkion gain-primak ordaindu beharko ditu. Esleipendunak obraren behin-betiko bolumenaren berri eman beharko du lanak bukatzen dituenean eta, hasiera batean aurreikusitako obra-aurrekontua gaindituz gero, bermatutako guztirakoa erregularizatzearen ondorioz ateratako gain-prima bere gain hartuko du. Esleipendunak berehala jakinarazi beharko dio aseguru-artekariari gertatutako edozein ezbehar edo gertakari, espedientea izapidetzeko. 
Kontratistak polizaren kopia bat entregatuko dio Udalari, obrak hasi baino lehenago. Kontratistak Erantzukizun Zibilari eta Eraikuntzarako Arrisku Orotako Aseguruari dagokien ordainketa egin beharko du obra gauzatzeko kontratua sinatu baino lehenago.
Edonola ere, likidatzeke dauden azken zenbatekoak Udalak ordainduko ditu, hainbat asegurutarako. 
Kontratistaren lehen mailako eta zuzeneko erantzukizuna ezin izango da baldintzatura edo aseguratzaileen jarduerara txikiagotu, leundu edo subrogatu. 
Aipatutako aseguruen kontratazioak ez ditu kontratistak onartu dituen beharrak eta erantzukizuna mugatuko kontratuan hitzartutako gainerako akordioen kaltetan. 
Kontratuak irauten duen bitartean, Jabegoak edo Zuzendaritza Fakultatiboak aseguru horiei dagokien dokumentazioa eskatu ahal izango diote Kontratistari, baita poliza horien kopiak edo ziurtagiriak entrega ditzala ere, edota primen ordainketak egunean dituela egiazta dezala. Kontratista behartuta dago betekizun hori betetzera, horrela egin ezean, Jabegoak ziurtagirien ordainketa bertan behera utzi ahal izango du, eta urte beteko berme-epea eten. Hori gertatuz gero, etete epe hori kalte-ordainketetan ez da kontuan hartuko, ez-betetzetik eratorritako gainontzeko ardura guztiei kalterik egin gabe. 
12.- Esleipenduna behartuta dago iragarkiei dagozkien gastuak ordaintzera, baita prestatzeko izapideen eta kontratua egitearen ondorioz eragindako gainontzeko gastuak ordaintzera ere. Publizitateari dagozkion gastuak, gehienez ere, 500,00 eurokoak izango dira. 
	HEMERETZIGARREN KLAUSULA. Laneko Segurtasun eta Osasunaren gaineko plana


Kontratua formalizatu ostean, adjudikaziodunak Laneko Segurtasun eta Osasunaren gaineko Plana prestatuko du lanerako, proiektuko Segurtasun eta Osasunaren gaineko Azterlanari egokituta (bestela Segurtasun Oinarrizko Azterketa), eta azken horretan azaldutako aurreikuspenak analizatu, garatu eta osatuko dira planean. 

Plan horretan, hala badagokio, kontratistak proposatuko dituen prebentziorako neurri alternatiboen gaineko proposamenak gehituko dira, dagozkien justifikazio tekniko eta guzti. Proposamenok ezin izango dute azterlanean aurreikusitako babes-maila jaitsi. 

Udalak obra hasi aurretik emango du ontzat plana, segurtasuna edo osasunaren arloko koordinatzaileak edo Obren Zuzendaritza eskudunak txostena eman ondoren, baldin eta koordinatzailea izendatzea nahitaezkoa ez bada. Ondoren, Laneko Agintaritzari jakinaraziko zaio. Izapide horiek egin ondoren obraren zuinketa-akta egin eta obra hasi egingo da. (Urriaren 24ko 1627/1997 Errege Dekretuaren 7.2 artikulua, zeinaren bitartez erainkuntza obretako segurtasunari eta osasunari dagozkion gutxieneko xedapenak ezartzen diren) 

	HOGEIGARREN KLAUSULA. Prezioen berrikuspena


Kontratu honen prezioa ezin izango da berrikusi.

	HOGEITA BATGARREN KLASULA. Onarpena eta berme-epea


Obrak amaitu ostean, horiek onartzeko ekitaldira honakoak bertaratuko dira: kontratuaren arduraduna, halakorik izendatu bada, edo Administrazio ordezkariak izendatutako pertsona eskuduna, obretako zuzendari eskuduna eta kontratista, bere pertsona eskudunak lagunduta, egokitzat jotzen badu. 

Kontratazio-organoak, hiru hilabeteko epean, onarpena egiten denetik aurrera zenbatzen hasita, egindako obren amaierako ziurtagiria eman beharko du ontzat eta pertsona kontratistari ordainduko zaio, kontratuaren likideziaren kontura. 

Obrak egoera onean badaude eta aurreikusitako aginduen arabera egin badira, administrazio kontratatzaileak izendatu duen eta haren ordezkaria den funtzionario teknikoak obrak onartutzat hartuko ditu, onarpen-akta egingo da eta orduan hasiko da berme-epea. 

Obrak onartzeko moduan ez badaude, horrela agerraraziko da aktan. Halaber, obretako Zuzendaritzak ikusi diren akatsak adierazi eta beharrezko argibideak emango ditu. Akatsak zuzentzeko epea ere ezarri beharko du. Adierazitako epea amaitu eta kontratistak eskatutakoa egin ez bada, beste epe bat eman ahal izango zaio (luzaezina), edo kontratua suntsiarazi dela adierazi. 

Halaber, urte beteko berme-epea ezarriko da, obren onarpena egiten denetik aurrera zenbatuta. 

Berme-epea amaitu aurreko hamabost eguneko epean, obretako Zuzendaritza eskudunak, administrazioaren kabuz edo kontratistak eskatuta, obren egoeraren gaineko txostena idatziko du. Txostena aldekoa bada, pertsona kontratistak ez du inolako erantzukizunik edukiko ordutik aurrera, ezkutuko akatsengatik dagokion erantzukizuna izan ezik. Horrela, bermea bueltatu edo baliogabetu, kontratua likidatu eta, horrela badagokio, ordaindu barik dauden betebeharrak ordainduko dira. Hirurogei eguneko epean egin beharko da ordainketa hori. Txostena ez bada aldekoa eta ikusi diren akatsak obra gauzatzean egindako hutsegiteen ondorio badira eta ez eregitakoari emandako erabileraren ondoriozkoak, Zuzendaritza eskudunak, berme-epean, eregitakoa konpontzeko bidezko argibideak emango dizkio kontratistari. Epe zehatza emango zaio horretarako eta, epe horretan, obrak zaintzearen arduraduna izaten jarraituko du, baina ez du inolako eskubiderik edukiko berme-epea luzatzeagatiko zenbatekorik jasotzeko. 

Dena den, berme-epea pasatu ostean obra aurritu egingo balitz, kontratistak kontratua ez betetzearen ondorioz eraikuntzan ezkutuko akatsak egon direlako, kontratista izango litzateke kalte-galera horien erantzulea. Hamabost urtean edukiko du ardura hori, obren onarpena egiten denetik aurrera zenbatzen hasita. 

	HOGEITA BIGARREN KLAUSULA. Fakturak


SPKLaren hogeita hamahirugarren xedapen osagarriaren arabera, kontratistak emandako zerbitzuagatik egindako faktura aurkeztu behar izango du dagokion erregistro administratiboan, azken honek prozeduraz arduratzen den organoari bidal diezaion. 

Fakturan, Herri Administrazioen Kontratuen Legearen Araudi Orokorra ontzat eman duen urriaren 12ko 1098/2001 Errege Dekretuaren 72. Artikuluan ezarritako datuak eta betebeharrak ez ezik, hogeita hamahirugarren xedapen osagarriaren bigarren idatz-zatian adierazitako aldeak ere adieraziko dira: 

a) Kontratazio organoa Tokiko Gobernu Batzarra dela.

b) Herri-kontabilitatean eskumena duen administrazio-organoa Udalaren Diruzaintza dela.

c) Hartzailea Zierbenako Udala dela. 

	HOGEITA HIRUGARREN KLAUSULA. Kontratua betetzea


Obren kontratua betetzen hasiko da zuinketa egiaztatzeko bigarren akta sinatu eta obrak hasi ostean. Ondore horietarako, kontratuan adieraziko den epean (ezingo da hilabete baino gehiagokoa izan, formalizatu denetik, justifikatuko salbuespenetan salbu), obren ardura daukan Administrazioko zerbitzuak, kontratistaren aurrean, obren proiektua ontzat ematean egindako zuinketa egiaztatuko du. Emaitzaren bigarren akta egingo da, alderdi interesdun biek sinatuko dute, eta kontratua egin zuen organoari haren ale bat bidaliko zaio. 

Administrazio Klausula Berezien Agiri honetan jasotako xedapenei eta kontratuaren oinarri den proiektuari zorrotz jarraituz, eta obretako Zuzendaritza eskudunak, bere eskumenen barruan, proiektua teknikoki interpretatzerakoan kontratistari emango dizkion jarraibideek agintzen dutenez egingo dira obrak (bestela, kontratuaren arduradunak). 

Kontratista derrigortuta egongo da kontratua gauzatzeko finkatutako epe osoaren barruan kontratua betetzera, baita kontratua gauzatzeko ezarritako epe partzialak betetzera ere. 

Pertsona kontratistak berandutzea gauzatu arren, ez da beharrezkoa izango administrazioak aurretiaz eskaerarik egitea. 

Kontratua kontratistaren arrisku eta benturara gauzatuko da. Kontratua exekutatzeko, Kontratistak aitortzen du, kontratu formalizatu izanaren egintzaren eta zuinketa aktaren bitartez, lanak egingo diren tokian egon dela, partzelak dituen hornidura-zerbitzuak egiaztatu dituela, baita leku fisikoa eta aurreikusitako egokitzapena egokiak direla lanen egite zuzena burutzeko. 

INTZIDENTZIAK. Plegu honetan erabakitakoaren interpretazio desberdinak direla, edo beste edozein kausa dela medio, Administrazioaren eta kontratistaren artean kontratua betearazteko sor daitezkeen intzidentziak, espediente administratibo bitartez izapidetuko dira, kontratistari audientzia emango zaio, eta kontratazio organoak ebatziko du. Xede horretarako, obren zuzendariak eta kontratistak Udal Administrazioari horrelako intzidentziaren bat eragin dezakeen edozer jakinaraziko dio, idatziz. 

Obren gaineko koordinazioa eta jarraipena. 

Bilerak astero. Obren gaineko koordinazioa eta jarraipena egiteko hiru aldeek (Udalak, zuzendaritza fakultatiboak eta kontratistak) adostuko dute astean behin bilerak egiteko sistema, eta alde bakoitzeko ordezkari batek (erabakitzeko eskumena duena) parte hartu beharko du derrigorrez. Bilera horietan obren garapenaz eta martxaz hitz egingo da, eta sor litezkeen arazoak aztertu eta ebatziko dira. Bilera horretan hitz egindakoa akta batean idatziko da, aldeek sinatuko dute, eta kontratuari gehituko zaio. Planinean zehaztutako erritmoaren arabera lanak ondo egiten ari direlako jarraipena egiteak garrantzia nabarmena izango du. 

Batzarren aktak. Bilera hauetan egon daitezkeen diferentziak aztertuko dira edo edozein motatako aldaketak ezarriko dira, aldeek hala proposatuta. Hori sinatutako aktetan adieraziko da, eta akordioa lortuz gero, loteslea izango da. Xede horretarako, astero akta horietan sinatutakoak bai Udala bai Kontratista lotesten ditu, eta bilera horietara joandako pertsonak astero sinatutako edukia betetzera behartzen ditu. 

Bukatu gabeko lanak, akasdunak, onartezinak etab… 

1.-Bukatu gabeko lana. Lan bat bukatu gabe dagoela balioetsi behar denean, Kontratistaren eskaintzan agertzen diren prezioak kontuan hartuko dira, eta Plegu honetan agertzen den bezala jardungo da. Kontratistak ezin izango du ezarrita ez dagoen forma bat erabiliz obra zati baten aparteko balioespena egin. 

2.-Akasdun lana. Lan bat akasduna dela balioetsi behar bada, baina Zuzendaritza Fakultatiboaren iritziz onargarria bada, prezioa zehaztuko du, Kontratistak esan beharrekoa entzun ondoren. Kontratistak zehaztutakoa onartu ahal izango du, lana bukatu ahal izango du, edo berregin ahal izango du. Kasu horretan, Jabegoak unitateko prezioak ordainduko dizkio, baina bukatu gabe dauden zatiei edo akasdunei dagokien zenbatekoa kenduko dio. 

3.-Akasdun lana, onartezina. Egikaritze-proiektuaren Baldintza Teknikoekin bat etorriz obra akasduna dela eta onartezina dela erabakitzen bada, Kontratistak eraitsi eta berriro egin beharko du, nahiz eta proiektuaren talde idazlariak edo Jabegoak egikaritze-prozesuan obra aztertu eta onartu; obra zatikako likidazioekin ordaindu bada ere, eraitsi egin beharko da. Kasu horretan atzera botatako obra-unitateak egin gabe daudela ulertuko da, epeari dagokionean, Plegu hauetan xedatutakoarekin bat etorriz berriro eraiki arte. Kasu horretan eta epeari dagokionean, onartu ez diren unitateak egin gabekoak direla ulertuko da, Plegu hauetan xedatutakoa behar bezala bete arte. Betekizun hau bete ezean, Jabegoak atzera botatako unitate horiek eraitsi ahal izango ditu, eta berak edo hirugarren batek egin ahal izango ditu; Kontratistak hartuko du bere gain, eta ezarritako egikaritze epea ez da luzatuko. 

4.-Ezkutuko akatsak. Zuzendaritza fakultatiboak edo Jabegoak egindako lanen eraikuntzan ezkutuko akatsak daudela sinesteko arrazoi oinarridunak izango balituzte, edozein unetan, lan horiek onartu baino lehenago, akasdun diren lanak identifikatu eta beharrezkoak diren eraisteak egin daitezela aginduko dute. Burutuko diren eraiste eta berreraikitzeek eragindako gastuak, Kontratistaren kontura izango dira, baldin eta akatsak benetakoak badira. Bestela, Jabegoaren kontura izango dira. 

5.-Garrantzia handiko hutsuneak. Obra konpontze edo berritze lanak egitea teknikoki ezinezkoa bada, Kontratistari zehapena ezarriko zaio, lanarekiko zegoen helburuarekin bat ez datozen hutsuneei dagokien graduaren arabera. Zuzendaritza Fakultatiboak erabakiko du (betiere Jabegoaren adostasuna izanik). Hutsuneak garrantzia handikoak badira, Jabegoak kontratua ebatzi ahal izango du Zuzendaritza Fakultatiboaren aholkularitza jaso ondoren, Kontratistari kalte-galerengatik eska dakizkiokeen zehapenei kalterik egin gabe. 

6.-Izaera teknikodun gaiak. Izaera teknikoa duten gai guztietarako, Proiektuetan eta dokumentu osagarrietan agertzen denaren mende egongo dira Enpresa eraikitzailea eta Jabegoa; baita Zuzendaritza Fakultatiboak ematen dituen aginduen mende ere. 


Ikuskatzeak eta erabilitako materialak. 

1.-Ikuskatzeak eta probak. Kontratistak onartzen du Zuzendaritza Fakultatiboak edo berorrek edo Udalak izendatutako edonork lanak –edozein unetan-ikuskatzeko beharrezkoak diren bitarteko guztiak izan beharko dituela, eta ikuskatze hori erraztuko duela. Hori dela eta, ez du aldamiorik, plataformarik, eskailerarik kenduko, ezta, oro har, altueratako edo lur-azpiko obretara joateko bitartekoak ere. Halaber, ikuskatzea egin baino lehen, ezin izango ditu fabrikak edo instalazioak estali. 

Horrela egin ezean, ikuskatze hori egoki irizten den moduan egin ahal izateko bitartekoak erraztu beharko ditu, eta ikuskatzearen ondorioz kaltetu diren elementu edo estaldurak berriz jarri beharko ditu. Oro har, obraren alde bat ere ez da sartzeko modurik gabe geldituko, aldez aurretik Zuzendaritza Fakultatiboak ikuskatu ez badu. 

Hemen aipatutako alde edo aldeak adostasunik gabekoak izanez gero, Kontratistak berriro jarri beharko ditu bere kontura. 

Zuzendaritza Fakultatiboak zehaztuko du zeintzuk diren zaintza berezia behar duten lanak, eta lan horiek baldintza hori betetzen denean baino ez dira burutuko. 

Udalak, edo Zuzendaritza Fakultatiboak Ikuskatze bat ez egitea erabakiz gero, Kontratistak ardura eta bermea izaten jarraituko du. 

2.- Materialen kalitatea. Enpresa Kontratistak erabilitako material guztiak kalitate egokia dutela ziurtatuko du. Entseguak Kalitate-kontrolaren Programara egokituko dira, eta Kontratuari gehituko zaizkio proiektuaren dokumentazioaren parte bezala.
Obraren Zuzendaritza Fakultatiboak, halaber, egoki irizten dituen probak eta entseguak egin ahal izango ditu, eraikuntzaren kalitate egokia egiaztatzeko. Udalaren eskumena izango da aurreikusitako entseguak egingo dituen Laborategia aukeratzea. 

Entseguen kostuak, Kontrataren betetze-aurrekontua eguneratuaren % 1era arte, Kontratistaren kontura izango dira, baina kostu hori udalak aurreratuko du. Hartara, hilero eta obrak irauten duen bitartean, udalak ordainduko duen ordainketa bakoitzean egiaztatutako obraren zenbatekoari (% 1) EHUNEKO BAT deskontatuko dio, betiere dagozkion aldaketak eguneratutako aurrekontuaren arabera. Azkenik, likidatu egingo da, kostu errealaren arabera, obra bukatutakoan.

Udalak edo Zuzendaritza Fakultatiboak eskatutako probak Kalitate-kontrolari dagokion Programan agertzen ez badira: emaitza gogobetekoak badira Udalaren kontura izango dira gastuak, eta emaitza negatiboak badira Kontratistaren kontura izango dira, nahiz eta kontrataren egite-aurrekontuaren % 1 gainditu. 
Kontratistaren kontura izango dira lana burutuko duen pertsonala kalifikatzeko Udalak beharrezko jotzen dituen proba eta azterketa guztiek eragindako gastuak.
Udalak edo Zuzendaritza Fakultatiboak egin ditzakeen proba, entsegu eta ikuskaritzak, Kontratistarekin koordinatuta egingo dira, lanaren erritmo orokorrean atzerapenik edota interferentziarik eragin ez dezaten. Hala ere, horrelakoren bat gertatuko balitz, ez du kalte-ordainik jasotzeko eskubiderik eragingo, ezta egite epean luzapenik izango ere.
	HOGEITA LAUGARREN KLAUSULA. Kontratua aldatzea


Sektore Publikoko Kontratuen gaineko Legearen 203. Artikuluak xedatutakoarekin bat etorriz, kontratua hobetu ondoren, kontratazio organoak interes publikoa duten arrazoiengatik eta ustekabeko kausei aurre egiteko baino ezin izango ditu aldaketak egin, betiere, mugen baitan eta aipatutako Legearen I. Liburuaren V. Tituluan xedatutakoa betez. 

Kontratistak ezin izango du proiektuan aldaketarik egin inola ere, ezta edozein aitzakiapean ere, Zuzendaritza Fakultatiboak egindako txosten teknikoa egin ondoren UDALAK emandako berariazko onarpenik gabe. 


UDALAK egoki irizten dituen aldaketak egin ahal izango dizkio proiektuari eta lanen bolumena handitu edo gutxitu ahal izango du kontrataren aurrekontuaren % 10eraino –gainetik edo azpitik-, horretarako, aurrekontuaren unitate edo partida baten zati bat edo osoa hartu ahal izango du; Kontratistak aldaketa horiek eta kontratatutako prezioak aintzat hartuta egin beharko ditu lanak. Aldaketa horiek ez diote kontratistari inolako erreklamaziorik egiteko eskubiderik emango.  

UDALAK definituko ditu beharrezkoak diren aldaketak, betiere, obren Zuzendaritza Fakultatiboaren bitartez, zeinek Kontratistari beharrezkoak diren planoak edo datuak entregatuko dizkion. 

Plegu honetan aurreikusitakoarekin bat etorriz, Jabegoak proiektuan aldaketaren bat egitea erabakitzen badu, ondoren adierazten den bezala egin beharko da: 

Beharrezko izapidetze eta betebeharrak: 

Kontraesanezko akta jasoko da; bertan, Kontratak jaso beharko duen ale berri horren edo proiektatutakoan egindako aldaketaren ondorioz ezarritako prezio berria edo eskaintzan agertutako prezioari egindako igoera ezarriko dira. 

Akta horretan zehaztuko da ale berri hori egiteak edo proiektatutako aldaketak lanak egiteko zehaztutako epea luzatzeko aukera ematen duen edo ez; baiezko kasuetan iraupen zehatza eta luzapen horren forma xehatua agertuko dira. 

Aktarekin batera, aldaketen zehaztapenak eta aldaketak azaltzen dituzten planoak edo agiri grafikoak aurkeztuko dira. 

Zuzendaritza Fakultatiboaren ardura izango da unitate berria edo proiektatutako aldaketa azaltzeko eman beharreko erabakiak hartzea. 

Aurkakotasuneko aktak balioa izan dezan eta aplikatu ahal izan dadin, Jabegoaren ordezkariak sinatu beharko du nahitaez, eta Zuzendaritza Fakultatiboaren sinadura sinpleak ez du baliorik izango. 

Lehen aipatutako kontraesanezko Akta jaso aurretik Lan-unitate berriak edo lehenagotik proiektatutakoetan aldaketak egingo balira, norberaren egintza bezala eta Kontratistak bete beharreko aitortzatzat hartuko da. Zentzu horretan, unitate berri horrengatik edo hasiera batean proiektatutakoaren aldaketagatik edozein kantitate erreklamatzeko eskubideari uko egingo dio, baita, lanak betetzeko ezarritako epean prorroga eskatzeko edo izateko eskubideari ere. Horren ordez, Kontratistak ez du aldaketa edo unitate berria egin behar izango, harik eta kontraesanezko Aktan Jabegoaren sinadura agertu arte. 

Aplikatu beharreko prezioak ezartzeko arauak: 

Hasiera batean kontratatutako elementu bereizi, kapitulu edo partida osoa eliminatu behar bada, eliminatu denaren zenbateko osoa, kontratatu den lanaren zenbateko bakar, orokor, egiazko eta itxi bezala kontratatu den zenbatekotik kenduko da. Kasu horretan, Kontratistak eliminatu den partidaren edo kapituluaren % 19 jasoko du (hau prezio itxi bezala kontratatutako lan zatiari besterik ez zaio aplikatuko). 

Hasiera batean kontratatutako elementu bereizi, kapitulu edo partida osoa prezio jaitsiera ekarriko duen beste elementu batengatik ordeztu behar bada, Kontratistak ondorengoa jasoko du: 

 .- diferentzia % 2 baino txikiagoa bada: prezio berriaren zenbatekoa prezio horren % 19arekin. 

.- diferentzia % 2 baino handiagoa bada: igotako prezio berriaren zenbatekoa % 19arekin ordezkatutako prezioaren % 19arekin. 
Hasiera batean kontratatutako elementu bereizi, kapitulu edo partida osoa prezio igoera ekarriko duen beste elementu batengatik ordeztu behar bada, Kontratistak prezio berri horren % 19 besterik ez du jasoko. 

Prezio berria, ahal denean, Proiektuaren antzeko partiden kontratu-prezioa oinarritzat hartuta ezarriko da, eta hasierako partida baten sinplifikaziotik ateratako beste baten prezio berria, derrigorrean baxuagoa izango da 

Aurretik aipatutakorik agertu ezean, Kontratistak aurrekontu egokia aurkeztuko du, “prezio deskonposatua” metodoa erabilita, eta Zuzendaritza Fakultatiboak eta Jabegoak emandako adostasuna izan beharko du. 

Unitate edo antzeko material, edo aurrekontuaren unitateko prezioetan erreferentziarik agertu ezean, zenbatekoa Sustatzailearen eta Konstruktorearen artean adostuko da. Balorazio hori egiteko oinarritzat hartuko dute Eusko Jaurlaritzak argitaratutako eta KPI-arekin eguneratutako “Eraikigintza eta Urbanizazio obretako Prezioen Oinarria” liburuak antzeko alerako erabiltzen duena. 

Unitate bakoitzeko prezio berria banakatuta eta bereizita egongo da, aipatutako kontzeptua ezin bada horietako tresna batekin ere baloratu, Jabegoak libreki aukeratu ondoren, dagokion Elkargo Profesionalari arbitrajea eskatu ahal izango dio, eta Kontratistak emandako ebazpena onartu beharko du. 

Atal honetan xedatutakoa urratuz egindako edozein aldaketak ez dio kalterik eragingo UDALAK ordaintzeko duen eskubideari; hau da, ez dio kalterik eragingo aurrekontuan agertzen zen bezala ordaintzeko eskubideari, ezta Proiektua betetzeko erari, kontratistak eraiste-lana bere kargu hartu behar badu ere; halaber, jaso beharreko asteroko Aktan agertzen ez diren lehenagoko aginduak ezin izango ditu erabili. 

Prezioa eta neurketa onartu ondoren, unitate edo material berri hauek Kontratuaren parte izatera pasatuko dira, zentzu guztietan, eta akordio-prozesuan izandako atzerapenak (prezio berriak onartu arte, gehienez 15 egun), ez du lana egitean atzerapenik ekarriko, ezta prezio hauek eragingo dieten unitateetan ere, Zuzendaritza Fakultatiboaren iritziz lanaren bide kritikoari eragiten dionean salbu. 

Sustatzaileak prezio berria ez onartzeak, lanaren unitate horiek beste Kontratista batzuei enkargatzeko eskubidea emango luke, eta kontratista berri horiek aldi berean egin ahal izango dituzte kontratistarekin. Horrek ez lioke kontratatutakoari kalterik egingo ez lanari ez kosteari.

	HOGEITA BOSGARREN KLAUSULA. Arau-hausteengatik zigorrak


— Kontratista, berari lepora dakizkiokeen arrazoiengatik, atzeratu egiten bada kontratuan ezarritako epe osoari dagokionez, Administrazioak aukeratu ahal izango du, kontratua suntsiaraztea, edo, egun bakoitzeko kontratuaren prezioaren 1.000 euro bakoitzeko 0,60 euroren proportzioko (BEZ kanpo) diru-zigorra ezartzea (9/2017 SPKLaren 193. Artikuluak xedatutakoa betez). 

Berandutzeagatiko zehapenak kontratuaren prezioaren % 5en multiplo batera heltzen diren bakoitzean, kontratazio organoak ahalmena izango du kontratua suntsiarazteko edo kontratua gauzatzen jarraitu behar duela erabakitzeko beste zehapen batzuk jarriz. 

— Kontratistak, berari egotz dakizkiokeen arrazoiengatik, kontratuan zehaztutako zerbitzuak partzialki gauzatzen ez baditu, Administrazioak kontratua suntsiaraz dezake edo arestian ezarritako zigorrak ezar ditzake. 

Zigorrak ezarriko dira kontratazio-organoak hartutako erabakiaren bitartez, kontratuaren arduradunak, horrelakorik izendatu bada, egindako proposamenari jarraituz. Zigortzeko erabakia berehala betearaziko da eta honela ordainduko dira zigorrak: kontratistari ordaindu behar zaizkion kopuruetatik, alegia, guztizko edo zatikako ordainketa horietatik kenduta edo, bestela, aipatutako ziurtagirietatik kendu ezin badira, eratu den bermetik kenduta. 

Atal honetan jasotako zehapenak ez du kontratak egindako hutsegiteen ondorioz izango duen ardura baztertzen, hain zuzen ere, kontratua ez betetzeagatik edo txarto betetzeagatik, edo ez betetze horrek hirugarrenei edo Udalari berari eragindako kalte-galerengatik. Izan ere, ezarriko diren zehapenez aparte sortuko, gehituko eta eskatuko zaizkie. 

	HOGEITA SEIGARREN KLAUSULA. Kontratua etetea


Baldintza-agiri honetan adierazitako kasuetan edo Sektore Publikoko Kontratuen gaineko Legearen 245. Artikuluan ezarritako kasuetan suntsiaraziko da kontratua. Kontratazio-organoak erabakiko du hori, ofizioz edo kontratistak eskatuta. 

Obra egiteko epea inola ere ezin izango da obra osoa edo proiektuaren epe partzial bakoitza egiteko dagoen epearen (% 20) EHUNEKO HOGEIA baino gehiago atzeratu. Epe hori gaindituta, Udalak kontratua suntsiarazi ahal izango du, kontratatzaileak epea ez betetzeagatik.

Kontratua suntsiaraziko da epea ez betetzeagatik, ez betetze hori epe partzialei dagokienean gertatzen bada, eta kontratuaren xedea betetzeko ezintasuna baieztatu badaiteke, betiere, aurreikusitako epealdiaren % 20 edo gutxiagoko atzerapena izango ez badu. Hori guztia, kontratuaren suntsiarazpenari kalterik egin gabe. 

Kontratistaren atzerapena zuritzeko arrazoiak ez dira, inola ere izango (epea eteteko), eguraldiari egotzitakoak, baldin eta horiek ofizialki “katastrofe eremu” aitortu ez badira. 
Kontratua kontratistaren erruz suntsiarazi denean, behin-betiko bermea konfiskatuko da; horrek ez dio inolako kalterik eragingo Administrazioari eragindako kalte eta galeren kalte-ordaina ordaintzeko beharrari, bermearen zenbatekoa gainditu duen guztian. 

	HOGEITA ZAZPIGARREN KLAUSULA. Kontratuaren izaera juridikoa


Kontratu hau administratiboa da, eta kontratu honen prestaketa, esleipena, ondoreak eta iraungipena baldintza-agiri honetan xedatutakoaren arabera arautuko dira, eta baldintza-agirian aurreikusten ez diren kasuetan, aplikatzekoak izango dira: azaroaren 8ko 9/2017 Legea, SEKTORE PUBLIKOKO KONTRATUEN GAINEKO LEGEA, zeinak Espainiako ordenamendu juridikoa 2014ko otsailaren 26ko Europako Parlamentuaren eta Kontseiluaren 2014/23/EB  eta 2014/24/EB Zuzentarauak eramaten baititu, maiatzaren 8ko 817/2009 Errege Dekretua, urriaren 30eko 30/2007 Legea partzialki garatzen duena, eta Herri Administrazioen Kontratuen Legearen Araudi Orokorra ontzat ematen duen urriaren 12ko 1098/2001 Errege Dekretua Sektore Publikoko Kontratuen gaineko Legeari kontra egiten ez dion guztian, betiere 817/2009 Errege Dekretua indarrean jarri ondoren indarrean badago. Halaber, osagarri gisa, administrazio-zuzenbideko gainerako arauak aplikatuko dira, eta, halakorik ezean, zuzenbide pribatuko arauak. 

Agirietan kontraesanak agertuz gero prebalentzia arauak 

Kontratuak ezarritakoa eta beste edozein agiritako edukia bat etorriko ez balira (Pleguak, Proiektu Teknikoak…) kontratuan xedatutakoak izango du lehentasuna, ondoren baldintza administratiboen Pleguetan, Plegu teknikoetan, proiektu teknikoan xedatutakoak etab. 

Proiektu Teknikoa osatzen duten agiri desberdinak bat etorriko ez balira, Plegu honetan zehaztutako agirien ordenak izango du lehentasuna (Planoak, Baldintza Tekniko Bereziek Pleguak, Memoriak, Baldintza Orokorren Pleguak, Neurketak… ).

Administrazioarekiko auzien Ordena Jurisdikzionalak izango du kontratu honetako aldeen artean sortzen diren gorabeherak konpontzeko eskumena, SPKLaren 27. Artikuluarekin bat etorriz. 

Zierbenan, 2019ko azaroaren 5ean. 

I. ERANSKINA

«ERANTZUKIZUNPEKO AITORPEN EREDUA»

___________________________________ jaunak/andreak, jakinarazpenetarako helbide _______________________________________ duenak, eta ___________________ NAN zenbakia duenak, ______________________ erakundearen (IFK zk ____________________ duena) ordezkari denez gero, “ZIERBENAKO ALDAPA AUZOKO 24. ZK.KO ERAIKINEKO BEHEKO SOLAIRUAN DAGOEN GIZARTE ETXEKO ERREFORMA” egiteko LIZITAZIOAN PARTE HARTZEKO PROPOSAMENA aurkeztuko duenez, Zierbenako Udalaren aurrean honako hau

AITORTZEN DU BERE ERANTZUKIZUNPEAN: 

LEHENENGOA: “ZIERBENAKO ALDAPA AUZOKO 24. ZK.KO ERAIKINEKO BEHEKO SOLAIRUAN DAGOEN GIZARTE ETXEKO ERREFORMA” EGITEKO lizitazioan parte hartuko duela. 

BIGARRENA: SPKLaren 140. artikuluko lehenengo atalean eskatzen diren aldez aurreko baldintza guztiak betetzen dituela “ZIERBENAKO ALDAPA AUZOKO 24. ZK.KO ERAIKINEKO BEHEKO SOLAIRUAN DAGOEN GIZARTE ETXEKO ERREFORMA”  egiteko lanak egiteko kontratuaren esleipenduna izateko, alegia: 

-  Nortasun juridikoa eta, behar izanez gero, ordezkaritza baduela. 

- Sektore Publikoko Kontratuen gaineko 9/2017 Legearen 71.artikuluan hartuta dauden kontratatzeko debekuen artean ez dagoela eta indarrean dauden xedapenek ezarritako zerga arloko eta Gizarte Segurantzako betebeharretan egunean dagoela.

- Kontratutik zuzenean edo zeharka etor litezkeen gorabeheretan Espainiako edozein motatako epaitegi eta auzitegien mende jartzen dela eta, hala dagokionean, lizitatzaileari atzerrian egokitu dakiokeen foru jurisdikzionalari uko egiten diola (enpresa atzerritarren kasuan).

- Jakinarazpenak egiteko helbide elektronikoa honako hau dela: _____________________________________________________________

HIRUGARRENA: Adierazpen honetan aipatzen diren dokumentuak badituela eta baliozkoak direla egiaztatzeko konpromisoa hartzen duela, baldin eta kontratuaren esleipendun izendatzen badute edota horretarako deitzen duten edozein momentutan. 

Eta hala ager dadin, honako adierazpen hau sinatzen dut. 

Zierbenan, 20____ko ____________(r)en ____(e)an 

Aitortzailearen sinadura, Sin.: ________________» 

II. ERANSKINA

KAUDIMEN EKONOMIKOA AURKEZTEKO EREDUA

(Dagokion Merkataritza Erregistroan urteko kontuak aurkeztuta dituen esleipendunak erabili beharrekoa) 

................................................................................. jaun/andreak, (NAN zk.: .......................................), bere izenean edo ......................................... IFK zk. duen ………………………………………..... enpresaren ordezkaritzan (adierazi administrari bakarra, ahalduna… den), “ZIERBENAKO ALDAPA AUZOKO 24. ZK.KO ERAIKINEKO BEHEKO SOLAIRUAN DAGOEN GIZARTE ETXEKO ERREFORMA” egiteko kontratua betetzeko  KAUDIMEN EKONOMIKOA egiaztatze aldera. Espte. zk.: 
  HONAKOA AITORTU DU BERE ERANTZUKIZUNPEAN:

Ondoren adierazten diren datuak bat datozela onartutako Urteko Kontuekin eta dagokion Merkataritza Erregistroan edo Erregistro Ofizialean aurkeztutakoekin; izan ere datu horiek amaitutako hiru urteen artean negozio-bolumen handieneko ekitaldiari dagozkio. Halaber, Zierbenako Udalak datuak egiazkoak direla egiaztatzeko baimena izango du.

	Kontuak aurkeztu diren ERREGISTROA
	URTEA
	URTEKO NEGOZIO BOLUMENA (BEZ kanpo)

	
	
	


Eta aipatutako lizitazioan parte hartzeko, honako kaudimen ekonomiko honek dagozkion ondorioak izan ditzan, ondorengoa sinatzen du: 

 ____________n, 20__ko ______________aren _____(e)an.

Lizitatzailearen sinadura,

Sin.: _________________».
III.  ERANSKINA

KAUDIMEN TEKNIKOA AURKEZTEKO EREDUA

................................................................................. jaun/andreak, (NAN zk.: .......................................), bere izenean edo ......................................... IFK zk. duen ………………………………………..... enpresaren ordezkaritzan (adierazi administrari bakarra, ahalduna… den), “ZIERBENAKO ALDAPA AUZOKO 24. ZK.KO ERAIKINEKO BEHEKO SOLAIRUAN DAGOEN GIZARTE ETXEKO ERREFORMA” egiteko kontratua betetzeko  KAUDIMEN TEKNIKOA egiaztatze aldera. Espte. zk.:
  HONAKOA AITORTU DU BERE ERANTZUKIZUNPEAN:

Azken HAMAR urteotan egindako lanak kontratuaren xedearen mota eta izaera berekoak direla, eta honekin batera, ERANSKINEAN, aurkezten direnak direla. Izan ere, lanei dagozkien ziurtagiriak eta agiriak aurkezten dira: 
EGINDAKO LAN NAGUSIAK

Urtea  _______

	Izaera
	Bezeroa
	Urtean egikaritutako  zenbatekoa 
	Ziurtagiria edo agiria nork egin du: 

	
	
	
	

	
	
	
	


Urtea  _______

	Izaera
	Bezeroa
	Urtean egikaritutako  zenbatekoa 
	Ziurtagiria edo agiria nork egin du: 

	
	
	
	

	
	
	
	


Urtea  -_______

	Izaera
	Bezeroa
	Urtean egikaritutako  zenbatekoa 
	Ziurtagiria edo agiria nork egin du: 

	
	
	
	

	
	
	
	


Urtea  _______

	Izaera
	Bezeroa
	Urtean egikaritutako  zenbatekoa 
	Ziurtagiria edo agiria nork egin du: 

	
	
	
	

	
	
	
	


Eta aipatutako lizitazioan parte hartzeko, kaudimen tekniko honek dagozkion ondorioak izan ditzan, ondorengoa sinatzen du: 

 ____________n, 20__ko ______________aren _____(e)an.

Lizitatzailearen sinadura,

Sin.: _________________».

IV. ERANSKINA

PROPOSAMEN EKONOMIKOAREN EREDUA

«Nik, _______________________-_______ jaunak/andreak (jakinarazpenetarako helbidea: _______ _______________________________ kaleko ___ zenbakian, ____--_________(e)n; NAN zenbakia: _________), ___________________ erakundearen ordezkaritzan (IFK: ____________), jakin dut  “ZIERBENAKO ALDAPA AUZOKO 24. ZK.KO ERAIKINEKO BEHEKO SOLAIRUAN DAGOEN GIZARTE ETXEKO ERREFORMA” egiteko iragarkia kontratatzailearen profilean argitaratu dela eta prozedura irekiaren bitartez, eskaintza ekonomiko abantailatsuenaren bidez kontratatzeko espedientea egin dela. Hori dela eta, honen bidez agerrarazi nahi dut badakidala kontratuaren oinarri den baldintza-agiriak dioena, eta guztiz onartu dudala. Parte hartuko dut lizitazioan, eta konpromisoa hartuko dut kontratuaren xedea zenbateko honen truke egiteko: _________________ euro gehi ___________ euro, Balio Erantsiaren gaineko Zergari dagozkionak. Guztirakoa: ___________ € dela.

____________(n), 20__ (e)ko ___________ren ____(e)an. 

Lizitatzailearen sinadura,

Sin.: _________________». 

